钦定古今图书集成/方舆汇编/职方典/第1189卷 > 荆州府山川考三 府县志合载
## 钦定古今图书集成/方舆汇编/职方典/第1189卷 > 荆州府山川考三 府县志合载

兴山县

罗经山　，在县治后。高二十里有奇，周五十里。上有双峰，直干霄汉。峰回壑转，耸青曳翠。遥而望之，如两戟然。

青龙山　：在县治东首。峰峦雄秀，草木鲜华，蜿蜒耸出，邑之东臂也。

高头山　：在县治西三十里。一峰侵汉，万木留云；对峙青龙，拱揖罗经。虽脉发于万朝山，而绵亘回绕，屏翰邑治之西。

仙侣山　在县东三十里。峻峭特表，幽静曲折。昔有人入山采药，爱其竹树葱蒨，云暖泉寒，留居数载焉。一日，相挈而出，摘兰叶化木舟，泛溪水而去，故名。

老君山　，在县西，高三十里，周约百里。产赤色蛇，长五寸，群行如索，见人不惊。有蟠羊大千馀斤，独角。明崇祯间，人获之，遂大乱。及癸巳复出，邑绝火烟，上有老君足迹。

万朝山　，自老君山分派六十六峰，而兹山特出，高五十里，群山环拱，万木苍森。山后积雪，经年不溶，相传真武曾修道于上。

天柱山　，在县北五十里。孤峰独立，形宛如柱，因名。

天竹山　在县北七十里，高耸难量。元至正三年，民奔山采蕨，见其中有一大池，旁出竹二竿，大数围，诧为“天竹” ，因名。

茅芦山　在县西北七十里。

皇清顺治甲申岁，“献贼”由楚入蜀。丙戌春，复至兴山。

走施州卫，出彝陵，由常、澧遁于广。癸巳年，李来亨等复奔兴山，往七连坪，盘踞十有一年。康熙壬寅岁，各路官兵四出进剿，贼踞山固守，至甲辰仲秋，兵破寨，逆贼尽歼。兹山周围百里，高三十里，皆峻壁陡岩，为邑诸山之最险者。

灵霁山　，在县西一百二十里。

卦子山　，在县东一百里。双峰如卦，民避乱于上。

池山　在县东四十里。四围壁立，一线通顶，最为幽邃。上有一池，虽极旱而水不涸。

五指山　在县东五十里。一山五峰，宛如一掌，故以“五指” 名。上有铁瓦殿、仙人桥、万寿宫、玉皇阁。夹路石栏，人扳铁而上。旁有一小石柱，高百馀丈。顶上老松数株，雀巢如垒，可望而不可至。开东山　在县治东十里。

雨珠山　：在县治北六十里。

北城山　：在县治北七十里。

金子山　：在县治北八十里。

青山　，在县北一百里。

仙侣山　高数千丈，峰峦凌云，顶上又平衍如地，相传有群仙聚其上，故名。

烂柴山　，在县西四十里，四面皆崇山峻岭。九冲山　、练城山　、盘龙山　、华荣山。

清风山

明月岩　：在县治之西，与清风山并立。

富贵岩　：在县治之东，与华荣山并立。

《簝叶坞　》长亘二百里，怪石横插，丛林葱郁，路通襄郧，行者必聚众而入。

响水洞　在县东五里。洞在悬崖门，仅容人入，内平坦如屋，冷气袭人。山后复有小穴可入，有石级百步，级尽则平坦，方约里许。缘木而下，有石柱数根，如莲花盖托之状，再进少许，似一石桥，悬架于两岩。其下波沸如雷，世传有龙居焉。屈老洞　在县东五十里，瀑布悬空，夏凉冬暖，山花野草，四时鲜妍，可容人居。

“建阳峡　” ，源出宁都，曲折四十八度，约十馀里，至建阳村流入香溪。

龙口峡　，在县北二百五十里。

东阳河　，在县东五十里。

南阳河　在县西三十里。纡折于县治之前，由青龙山下十数里西至屈家铺，合建阳河而入大江。

建阳河　源出宁都，曲折建阳峡，四十八度，南流香溪入江。

夏阳河　，在县东六十里。

响岩河　在县东一百里。

三堆河　在县西七十里。

点军河　，在县北五十里。

三溪河　在县北七十里。

公保河　在县北五十里。

平水河　，在县北七十里。

麻林河　在县北九十里。

深渡河　，在县西十里，源出龙潭，怒涛惊波，随山曲折二百馀里，达县

珍珠潭　：在县治南一里。昔王昭君常于此处涤妆，偶遗珍珠一颗于潭。

白龙潭　在县北一百里。潭边有大树，白龙时挂于上，故名。

龙口潭　在县北一百里。周围方四十里，深邃莫测。水从石涧流出，即县西河之源。

黄龙潭　在县西七十里。

南阳溪　，自郧阳房县来，迳县治下，会流入大江。

弹子溪　：在县东关外。

水磨溪　在县北四十里。

《新奔滩　》。《白马滩》。

龙池　，在县北六十里。

洗墨池　在县北三十里。相传宋状元洗墨池也。

积鱼池　，在县东四十里。

“清泉　” 在学宫之后。引流绕殿后，环入泮池，至南关门外会香溪入大江。

巴东县

巴山　在县治南境，又名金字山。一峰分三冈，形如金字。县治依之。

石门山　，在县东北三十五里。山有石径，深若重门。汉昭烈为陆逊所败，走此门，追者甚急，乃烧山断道，仅以得免。

桐水山　，在县南五十里。

向王山　，山势高大，上无树木，常有云气，冬则先有雪。古向王耕于此山，因名。

小戒山　势极高峻，惟一道从岩间过，止容一人，过此则平旷，可容百家，昔人多避兵于此。长丰山　悬崖峭壁，高千万仞，上有石蜜。铁炉山　，在县东三百二十里。

虎头山　在县南三百里。

羊乳山　，在县北三十里。

金盖山　，在县北七十里。

石柱山　，在县南二百五十里。

高大山　，在县南三百里。

“苦竹山　　　。” 梁台山　　　。石羊山。

刀尖山　，在县西三百三十里。

青铜山　，去县一百二十里。

安居山　，在县西南五十里。

马鞍山　在县西南三里。

招蜂山　，在县西北十里。

三盆山　在县西北五十里。

飞凤山　在县北五里

紫阳山　，在县北四十里。

双城山　　　。天宝山　　　。明月山。

野龙山　，在县西二十里。

罗头山　在县东七里

双磏山　，在县西三百里。

七宝山　，在县东八十里。

“画眉山　　　。” 《蜀口山》。

覆磬山　，在县西四十里。

金龙山　，在县东三百四十里。

镇南山　，在县西三百一十里。

红葵山　，在县东三百二十里。

西岭　长岭　俱在县东南三百一十里，长子岭　在县西南三百二十里。

马岭　，在县西南四百二十里。

东峰　　　、铁峰　　　、大峰。

白虎洞　相传有异人至，白虎辄鸣，因名。下马洞　，在县北十里。

秋石洞　，在县北二十里。

罗头洞　在县东五十里。

锁洞　，在县西北二十里。

三潮水　，石间有水，一日“三潮” ，因名。

《清江河　》，江水皆浊，惟此独清，故名。

三坝河　源出九府坪，一流入房县，一流入大宁，一流入西瀼溪，会合大江。

东瀼溪　在县东

西瀼溪　在县东西二水入大江。唐杜甫常居此。今草堂基址尚存。

赤溪　在县北

龙窝溪　在县南

九安溪　在县西

东嬴溪　在县西南

白磁潭　：在县南二百一十里。

石门滩　中有巨漩万馀丈，舟行不慎，则有覆溺之患。

“青水滩　” 江水泛急，触而为漩，故舟人戒严于此。

八斗滩　有二：上八斗近香炉滩，下八斗近横梁滩，俱在县东十五里。

横梁滩　在县东二十里。

涡龙沱　，在县东。其水清深不可测，相传有灵物宅焉。

大沱石　在县西北大江旁。欧阳修《砚谱》云：“巴东大沱石，其色青黑斑斑，其文微粗，亦颇发墨，通幽井　。相传饮此可以疗疾，其下常有鼓乐声。”

《阴晴井　》：其上有云则雨，无云则晴。

旧盐井　，在县北八十里。元时置盐课司。温凉井　，在县南三百里。

施州卫

龙回山　在卫城东。昂然奇秀，如龙回顾。山下有圆通寺，寺有龙回井。

象耳山　在卫城内，一名“舵楼山” ，有修篁佳树。城南一里有象鼻山，下有流觞曲水。

龟山　：在卫城内。本卫城隍庙在其上。

成山　：在卫城内，本卫土主庙在其上。

连珠山　在卫城东。五峰如贯珠，亦名五峰山。宋政和间，封山神为惠嘉侯，赐庙额曰“永福。” 与此山相接控清江之口者，曰龙首山。

文笔山　在卫城南二里。卓立如笔，亦名“双翠山。” 此山之西，又有丹凤、玉女二山，在卫境内。客星山　在卫城西五里。复岭重嶂，蜿蜒盘薄，南连雪岭，高出云霄。

飞凤山　在卫城北，以形似名。

翠涛山　在文笔山西南。山如波涛层涌，故名。山石高起数十寻，有窍，南北透明，俗号“明山。” 宜山　，在卫城西北，与月台相对。

猿啼山　在客星山南。丹崖碧嶂，林木丛箐，猿声最多。宋黄知命诗：“大猿叫罢小猿啼，箐里行人白昼迷。” 春夏常积雪，又名雪岭。

天成山　在卫城南十五里，上有天生桥。药山　在卫城西二十里，下瞰麒麟溪。山产药物。

金瓦山　：在卫城东四十里。崖石鳞次，然类瓦屋而色黄。

画屏山　在卫城东六十里，景色如画。

石盘山　：在卫城东四十九里，山顶有大石如盘。

天楼山　：在卫城东五十六里。山势耸拔，如危楼倚天。

罗盏山　去卫城五十六里。崒然数峰，如覆螺杯。

金柱山　：在卫城西南七十二里，有峰峭直，其色如金。

香城山　：在卫城北七十四里。多麝香。

铜瓮山　在卫城西七十六里，以形似名。金楼山　在卫城北八十里，崖石层叠如楼。羊角山　在卫东百馀里，尖峰高峙天半。赭马山　在卫西北一百一十二里。

金鸡山　：在卫城南一百四十里。

巾子山　在城东一百六十里，峰顶状如巾。石乳山　，在卫城西一百七十里。周回百里馀，山石层垒，多生石乳。

都亭山　在卫城北二百里。崇冈深麓，映带左右，山之下多良田广囿。后周置亭州，因山以名。东门山　，在卫城东南一百馀里。旧有关在山之东，名“东门关。” 相传土蛮以此分界。

秀屏山　在大田所前。青峰高耸，若屏障然。积翠山　在大田所北。峰峦秀丽，林木苍翠，为境奇观。

朝阳山　在大田所北门外，与所城内山连。小关山　在大田所东百里。古置关其上，遗垒尚存。

七药山　在卫城西四百里，与支罗所相近，施夔可以分望。

瘦驴岭　在卫城西七里，岭高路险。宋黄庭坚诗：“艰危宁度瘦驴岭，奔走莫随肥马尘。” 谓此。

朝霞岭　在大田所东五十馀里。峻岭巍峨，曙色将分，每有霞彩。

通天岩　在卫城南十五里。岩上有窍，可以通天，因名。

洪岩　在卫城南三十里。上有真武观，高出群山，俗呼“小武当。”

“碧波峰　” 东抱卫城，曲折逶迤，如波涛层叠，因名。

旗峰　在卫城北十里，与鼓水俱近演武场。石通洞　在卫西。黄庭坚诗：“古木萧萧洞口风，昔人曾此出樊笼。岩前况有涓涓水，好涤尘埃去效翁。”

影娥洞　，在卫城南十馀里，日影水光相荡，照入洞，境甚异。

双城洞　在卫北四十馀里。又卫东十里有双城山，下有双洞。

大龙洞　：在卫城东十五里。洞内澄潭，岁旱祷雨多应。

清江　在卫城东。一名彝水。源出旧州开蛮界，经建始县流入长阳，至宜都入大江。蜀江水皆浊，惟此独清。唐元和，智者廪君浮土舟，即此。西北江　在大田所西二十里，有二溪合流，下入洞。又有桥，高十馀丈，若天生然。

头渡河　在大田所东十里。源出龙洞口，流为河。

铁沟水　在卫城东。宋苏轼《赠乔太傅》云：“城东坡陇何所似？风吹海涛低复起。城中病守何所为，走马来寻铁沟水。”

朝贡水　：在卫城东六十里。

盘龙溪　：在卫城东北。俗传云：“昔有龙盘于此” ，因名。

麒麟溪　在卫城南。源自西山，由崖洞激奔直下城溪，至夏水极冷，亦名“冷水河。” 俗传宋雍熙中，有麒麟出此。

通潮溪　在连珠山北。源发大龙洞，其水日消，长若潮然。

腰带溪　在卫城西数里。源自西山，由宜山下曲折萦环，故名。溪有流觞之所。

菖蒲溪　在卫城西南一百九十里支罗寨。黔黎溪　，在卫城西南三百四十里，源从北荒中出。

万顷湖　在大田所西南二百里，与酉阳接界。其湖深险，行之周围动摇。

嘉莲池　在卫前，一名鼓角池。《符瑞志》：“宋端拱元年七月，施州鼓角池生嘉莲。”

龙池　在卫城西一百六十里。相传池中有龙居焉，人不敢采捕。

虾䗫池　在卫城南一百二十里。池多虾䗫，方春水生，辄跳跃出岸间，后距、先爪，前趾变羽，随众禽飞去，土人常得于雀网中。

马公泉　在卫城北一里。

宜泉　在卫城北，泉味为诸水第一。

清水泉　在卫大田所东。泉有二，其水如蓝靛。去所东三十里苍岩间有飞泉如迸素练，名曰“瀑布泉。”

龙回井　在龙回山下。明景泰中，凿此井，清冽甘美。

文明井　在儒学内

广利井　在大田所，城中居民日汲焉。

荆州卫

八岭山　在城西北二十馀里。崇岭八道，蜿蜒势若游龙，或云即龙山也。明诸王陵墓皆在焉。德胜山　在远安所屯内。

香炉山　：在远安所屯内。

西弥山　在彝陵所屯内。

百里洲　在郡西六十馀里，左右有十数洲，盘布江中，而此洲最为平旷。桑田甘泉映江依湄梁，陆法和隐此，而卫屯多绣错于中。《特记》浩子口　一作“蒿口” ，沔水迳此入湖，当潜江之界。旧有桥曰“通仙” ，相传吕希圣故迹也。

荆州右卫

纪山　去城四十里，荆之主山也，西北与当阳之山相接。

百里洲　在郡西六十里。

白龙潭　在纪山寺后。潭右黑暗，泉流齿齿。相传中有伏龙，皎若素练。岁旱取水，祈雨辄应。梅花港　，江水支流，逍遥湖分入此港，迳秘师桥、石斗门，达于城西之隍。